gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
કાશ્મીરમાં અશાંતિ છતાં દેખાયું આશાનું કિરણ
You need an iframes capable browser to view this content.
૮૦૦ કાશ્મીરી યુવકો આર્મીની ભરતી-એક્ઝામ આપવા ઊમટી પડ્યા
અલગાવવાદીઓના બંધના કૉલને ફગાવતાં લગભગ ૮૦૦ કાશ્મીરી યુવકોએ ગઈ કાલે સેનાની કૉમન એન્ટ્રન્સ ટેસ્ટમાં ભાગ લીધો હતો.
હિઝબુલ આતંકવાદી સબઝાર અહમદના ખાતમા પછી અલગાવવાદીઓએ જાહેર કરેલા બે દિવસના બંધે હિંસક સ્વરૂપ લેતાં કાશ્મીરમાં કાયદો અને વ્યવસ્થા જાળવી  રાખવા અમુક સ્થળોએ કરફ્યુ જેવાં નિયંત્રણો લાદવામાં આવ્યાં હોવા છતાં આ યુવાનો  સેનાની એન્ટ્રન્સ ટેસ્ટમાં ભાગ લેવા આગળ આવ્યા હતા.
સેનાના એક અધિકારીએ માહિતી આપી હતી કે ગઈ કાલે પટ્ટન અને શ્રીનગરમાં  લેવામાં આવેલી કૉમન ઍન્ટ્રન્સ ટેસ્ટમાં જુનિયર કમિશન્ડ અધિકારીઓ  અને અન્ય રૅન્કો માટે ટેસ્ટ લેવામાં આવી હતી. શારીરિક અને મેડિકલ તપાસની પરીક્ષા પાસ કરેલા ૮૧૫ ઉમેદવારોમાંથી ૧૬ ઉમેદવારોએ લેખિત પરીક્ષા આપી નહોતી.
કાશ્મીરના સત્તાવાળાઓએ શ્રીનગરનાં સાત પોલીસ-સ્ટેશન વિસ્તારોમાં કરફ્યુ જેવાં નિયંત્રણો લાગુ કર્યો છે. જિલ્લા પ્રશાસને આજે કૉલેજો અને હાયર સેકન્ડરી સ્કૂલોને બંધ રાખવાનો આદેશ આપ્યો હતો.
અનંતનાગ, પુલવામા અને શોપિયાં જિલ્લા તેમ જ ઉત્તર કાશ્મીરના સોપોર શહેરમાં પણ નિયંત્રણો લાદવામાં આવ્યાં હતાં. મધ્ય કાશ્મીરમાં બડગામ  અને ગાંદરબલ જિલ્લામાં કાયદો અને વ્યવસ્થા જાળવવા કલમ ૧૪૪ લાગુ કરવામાં આવી છે, કારણ કે દક્ષિણ કાશ્મીરના ત્રાલ જિલ્લામાં શનિવારે સબઝાર અહમદ અને એક અન્ય આતંકવાદીને એન્કાઉન્ટરમાં ઠાર મારવામાં આવતાં હિંસા ફાટી નીકળી હતી. ત્યાર બાદ અલગાવવાદીઓએ આ આંતકવાદીઓને ઠાર મારવાના વિરોધમાં બે દિવસના બંધનું એલાન કર્યું હતું.
પાકિસ્તાને આર્મીના પોર્ટરને ઠાર કર્યો
કાશ્મીરના કેરન સેક્ટરમાં અંકુશરેખા નજીક ગઈ કાલે પાકિસ્તાને યુદ્ધવિરામનો ભંગ કરી ગોળીબાર કરતાં સેનાના એક પોર્ટરનું મૃત્યુ નીપજ્યું હતું અને અન્ય પોર્ટર ઘાયલ થયો હતો. સેનાએ અંતિમ વિધિ માટે પોર્ટરનો મૃતદેહ તેનાં રિલેટિવ્સને હવાલે કર્યો હતો અને ઘાયલ પોર્ટરને હૉસ્પિટલમાં દાખલ કર્યો હતો.
અલગાવવાદી નેતાઓને આજે NIA સમક્ષ હાજર થવાનો આદેશ
જમ્મુ અને કાશ્મીરમાં આતંકવાદ ફેલાવવા અને દેશવિરોધી પ્રવૃત્તિઓ માટે નાણાં ફાળવવા માટે નૅશનલ ઇન્વેસ્ટિગેશન એજન્સી (NIA)એ  આજે બે કાશ્મીરી અલગાવવાદી નેતાઓને દિલ્હીમાં એના મુખ્યાલયમાં હાજર થવા માટે સમન્સ મોકલ્યા છે. તહરીક-એ-હુર્રિયતના નેતાઓ ફારુક અહમદ દર ઉર્ફે બિટ્ટા કરાટે અને જાવેદ અહમદ બાબા ઉર્ફે‍ ગાઝીને અમુક બૅન્કના દસ્તાવેજો અને મિલકતોના ઍગ્રીમેન્ટની વિગતો લઈ હાજર થવા જણાવ્યું છે. અગાઉ આ મહિને ફ્ત્ખ્ની ટીમે તેમની સતત ચાર દિવસ સુધી પૂછપરછ કરી હતી.
જમ્મુ-કાશ્મીરના પૂંછ સેક્ટરમાં ગઈ કાલે ભારતીય સેનાએ નિયંત્રણ રેખા નજીક એક પાકિસ્તાની ઘૂસણખોરને ઠાર માર્યો હતો. આ ઘટના શનિવારે મોડી રાત્રે અઢી વાગ્યે બની હતી.
જમ્મુ-કાશ્મીર લિબરેશન ફ્રન્ટ (JKLF)ના ચૅરમૅન મોહમ્મદ યાસીન મલિકની ગઈ કાલે લાલ ચોક નજીક આવેલા મૈસુમામાં તેના ઘરેથી ધરપકડ કરવામાં આવી હતી. યાસીન મલિકને શ્રીનગરની જેલમાં ખસેડવામાં આવ્યો છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.